钦定古今图书集成/历象汇编/岁功典/第022卷 > 正会赋 王沈
## 钦定古今图书集成/历象汇编/岁功典/第022卷 > 正会赋 王沈

伊月正之元吉兮，应三统之中灵。顺天地以交泰，协
太蔟之元精。荷介祉于上帝兮，祚圣皇以永贞。华幄
映于飞云兮，朱幕张于前庭。曜五旗于东序兮，表雄
虹而为旌。备六代之象舞兮，釐《箫韶》于九成。晞元夜
以司晨兮，望庭燎之高炀。壮甲士之星罗兮，伟干戚
之飘扬。胪人肃其齐列，九宾穆以成行。齐八荒于蕃
服兮，咸稽首以来王。